 Inhloko ZeNdaba ZesiNdebele, 28 Nhlangula, 2018Ndebele Headlines Nhlangula 28, 2018 Ingcwethi ezicubungula ezombusazwe zithi ukwehluleka kukaMongameli Emmerson Mnangagwa ukuba khona emhlanganweni weZANU PF e Hwange izolo kuveza ukuba angabe esesabela ukuphindwa kwesehlakalo sako Bulawayo sangempelaviki.. Kambe ukuvunyelwa kwamabandla ezombusazwe aphikisayo ukuyahlola ukudindwa kwamaphepha okuvotisa ama ballot papers kungabe kusitsho na ukuthi abekhomishini yeZEC sebevuma inguquko yokuhlelwa kokhetho na?. Kuhlelo lapho esikhangela ngembali yalabo abancintisa esikhundleni sokudinga umongameli welizwe namhlanje sikhangela imbali yomkhokheli welinye lamacele awe MDC T, uNkosazana Thokozani Khuphe. Kwezemidlalo...Amaqembu enguqu asezwekazi leAfrica akhanya angathi akasoze enelise ukuqhubekela phambili esigabeni sesibili semidlalo yalonyaka yenkezo yamazwe womhlaba eye FIFA World Cup 2018. KuLiveTalk lamuhla kuhlelo oluphathelane lendaba eziphatha abesifazana Asiyihluzeni Bomama sinika abesifazana abancintisa kukhetho lwalonyaka ithuba lokuthi bachasise abakuthembisa uzulu banganqoba. Thumelani imilayezelo yenu ku WhatsApp kunombolo ezithi 001 202 465 0318 kumbe enkundleni yebulenjini yokukhulumisana lokuzilibazisa ekhasini lethu ele VOA Ndebele. Lingakhuthwa yilezindaba lezinye kuStudio 7 ngo half past 7 ntambama lango half past 6 ekuseni kusasa, kumagagasi athi 909 am, 4930, 15580 laku 6080 kilohertz kuShortwave. Lingakhohlwa ukuthi sikuWhatsapp lakuFacebook ku VOA Ndebele.Indaba ZesiNdebele, 28 Nhlangula 2018 